b'\n_START_ARTICLE_\nMarijan Gec\n_START_PARAGRAPH_\nMarijan Gec, hrvatski pravnik i doktor politologije_NEWLINE_U ratu bio logornik u Staroj Pazovi.  Zabilje\xc5\xbeen kao usta\xc5\xa1ki sto\xc5\xbeernik za Veliku \xc5\xbeupu Vuku. Diplomirao na Ekonomskom i politolo\xc5\xa1kom fakultetu u Madridu (1947.\xe2\x80\x9354.), gdje je doktorirao radom Criminales de querra en el derecho internacional. Disertacija je zanimljiva i danas s obzirom na optu\xc5\xbebe za ratne zlo\xc4\x8dine u Domovinskom ratu. Radio je u instituciji\xc2\xa0\xc2\xbbConsejo superior\xe2\x80\xa6\xc2\xab\xc2\xa0_NEWLINE_Ranih 1950-ih bio dio skupine hrvatskih emigrantskih intelektualaca koji su bili namje\xc5\xa1tenici ili vanjski suradnici institucije\xc2\xa0\xc2\xbbConsejo Superior de Investigaciones Cientificas\xc2\xab\xc2\xa0(Visoko vije\xc4\x87e za znanstvena istra\xc5\xbeivanja) u Madridu: sociolog Anton Wurster, encikopedist i slavist Pavao Tijan, muzikolog fra Branko Mari\xc4\x87, enciklopedist dominikanac Hijacint Eterovi\xc4\x87, kemi\xc4\x8dar Gojko Kremeni\xc4\x87, i bogoslov, pravnik, diplomat i rimokatoli\xc4\x8dki sve\xc4\x87enik Vladimir Vince, lije\xc4\x8dnik dr. Ivo Tu\xc5\xa1kan, povjesni\xc4\x8dar Pero Vukota, pjesnik i medijski teoreti\xc4\x8dar Luka Brajnovi\xc4\x87, ekonomist Pavao Berke\xc5\xa1, politolog Boris \xc5\xa0iroki, knji\xc5\xbeni\xc4\x8darka Nevenka Dragi\xc4\x8devi\xc4\x87 i mnogi drugi, koji su se i nakon odlaska iz \xc5\xa0panjolske istaknuli u svojim zvanjima. U okviru te ustanove objavili su \xc4\x8dlanke, knjige i doktorske disertacije._NEWLINE_Kad je 23. lipnja 1948. osnovana Zajednica Hrvata u \xc5\xa0panjolskoj u franjeva\xc4\x8dkom samostanu San Francisco Grande u Madridu, Gec je izabran za dopredsjednika.'